गांगुली ने हरियाणा के खिलाफ बनाया शतक  
गांगुली में अभी काफी क्रिकेट बाकी है। रणजी मुकाबले के तहत रोहतक में उन्होंने हरियाणा के खिलाफ मैच में बेहतरीन शतक बनाया।
सौरव गांगुली में अभी काफी क्रिकेट बाकी है। रणजी मुकाबलों में अपने बल्ले से वह इसे साबित भी कर रहे हैं। रोहतक में उन्होंने हरियाणा के खिलाफ मैच में तीसरे दिन उन्होंने बेहतरीन शतक बनाया। गांगुली ने 20 चौकों और एक छक्के की मदद से 135 रन बनाए।   वैसे, गांगुली का यह शतक उनकी टीम को हरियाणा के खिलाफ पहली पारी में बढ़त नहीं दिला सका। हरियाणा ने पहली पारी में 358 रन बनाए थे इसके जवाब में पश्चिम बंगाल की टीम 339 रन पर ऑलआउट हो गई। वैसे गांगुली की बल्लेबाजी से स्थानीय दर्शकों ने खूब आनंद उठाया।